เปิดโผหุ้นmaiพุ่งแรงเดือนสิงหาคม 2558
วินาทีนี้ต้องยกนิ้วให้หุ้นเล็กในตลาด เอ็ม เอ ไอ ประจำเดือนสิงหาคม 2558 ราคาหุ้นวิ่งฝุ่นตลบ ทำเอาหุ้นบิ๊กแคปหลายตัวต้องหลบทางให้ทีเดียว 
13 ก.ย. 2558

วินาทีนี้ต้องยกนิ้วให้หุ้นเล็กในตลาด เอ็ม เอ ไอ ประจำเดือนสิงหาคม 2558 ราคาหุ้นวิ่งฝุ่นตลบ ทำเอาหุ้นบิ๊กแคปหลายตัวต้องหลบทางให้ทีเดียว 
ส่วนหนึ่งที่หุ้นในตลาดเอ็ม เอ ไอ ปรับตัวพุ่งแรงนั้น เพราะเป็นที่ชื่นชอบของนักลงทุนเก็งกำไรบางกลุ่มที่รวมตัวกันเป็นขบวนการ เพราะปริมาณหุ้นหมุนเวียนจะต่ำ ซึ่งจะไล่ซื้อกันง่ายกว่าหุ้นขนาดใหญ่และขนาดกลาง ขณะที่หลายบริษัทมีผลการดำเนินงานที่เติบโตอย่างโดดเด่น อย่างเช่น CPR, LIT, MBAX, SWC, ARROW, QLT, NBC, BKD และ TPAC
ขณะที่หุ้นบางตัวปรับตัวขึ้นคึกคักนั้น ซึ่งสวนทางกับผลการดำเนินงานที่ออกมา อาจเป็นการเก็งกำไรในส่วนของข่าว หรือการเก็งกำไรระยะสั้นๆ เท่านั้น เนื่องจากหุ้นเล็ก เอ็ม เอ ไอ แรงไม่น้อยหน้าวิ่งไม่หยุด อาจเป็นการหนีตลาดหุ้นช่วงสุดผันผวน เนื่องจากการที่เล่นหุ้นเล็กได้กำไรเร็ว
ผลดังกล่าวทำให้มีการไล่ซื้อหุ้นกันอย่างคึกคักในช่วงเดือนส.ค. 58 มีอยู่ 24 บริษัท อาทิ CPR, FVC, LIT, STAR, MBAX, SWC, FOCUS, SALEE, NDR, ARROW, DIMET, QLT, NEWS, ARIP, CIG, SPVI, GCAP, NBC, ACAP, DCORP, AF, CHOW, BKD และ TPAC
 
จากการสำรวจหุ้นที่ราคาหุ้นปรับตัวขึ้นพุ่งแรง จากทั้งหมด 24 บริษัทในตาราง พบว่า มีหุ้น 10 อันดับแรกที่ราคาหุ้นปรับตัวขึ้นเกิน 10% ในเดือนสิงหาคม 2558 (31 ก.ค. 58- 31 ส.ค. 58) พบว่า หลักทรัพย์ที่ราคาหุ้นปรับตัวขึ้นสูงสุดอันดับ 1 คือ บริษัท ซีพีอาร์ โกมุ อินดัสเตรียล จำกัด (มหาชน) หรือ CPR โดยวันที่ 31 ก.ค. 58 ราคาหุ้นอยู่ที่ 3.72 บาท ขณะที่วันที่ 31 ส.ค. 58 ราคาหุ้นอยู่ที่ 9.55 บาท ราคาหุ้นปรับตัวเพิ่มขึ้น 5.83 บาท หรือเพิ่มขึ้น 156.72% ซึ่งราคาหุ้นที่ปรับตัวเพิ่มขึ้นดังกล่าวนั้นเนื่องจากบริษัทมีผลการดำเนินงานเติบโตอย่างแข็งแกร่ง
อันดับ 2 บริษัท ฟิลเตอร์ วิชั่น จำกัด (มหาชน) หรือ FVC โดยวันที่ 31 ก.ค. 58 ราคาหุ้นอยู่ที่ 1.78 บาท ขณะที่วันที่ 31 ส.ค. 58 ราคาหุ้นอยู่ที่ 2.82 บาท ราคาหุ้นปรับตัวเพิ่มขึ้น 1.04 บาท หรือเพิ่มขึ้น 58.43% นับเป็นการดีดตัวทางเทคนิคอย่างรวดเร็ว หลังมีข่าวที่เกี่ยวข้อง เช่นการได้รับงานบำบัดน้ำเสียโรงงาน การได้รับงานพลังงานความร้อนไอน้ำผลิตกระแสไฟให้โรงงาน
ประกอบกับประเด็นที่น่าจับตาคืองานทางการแพทย์ที่บริษัทอยู่ในช่วงทำดีลใหญ่เป็นเครื่องมือล้างไตให้แก่โรงพยาบาล รวมทั้งตั้งศูนย์ล้างไตขนาดยักษ์ของตัวเอง หรือแม้แต่การเข้าไปในธุรกิจเสริมสุขภาพ ซึ่งไม่ว่างานใดงานหนึ่งที่มาผลักดันให้กำไรของบริษัทฟื้นขึ้นได้ จึงทำให้นักลงทุนไล่ซื้อหุ้นกันอย่างคึกคักอย่างที่เห็น
อันดับ 3 บริษัท ลีซ อิท จำกัด (มหาชน) หรือ LIT โดยวันที่ 31 ก.ค. 58 ราคาหุ้นอยู่ที่ 6.40 บาท ขณะที่วันที่ 31 ส.ค. 58 ราคาหุ้นอยู่ที่ 7.80 บาท ราคาหุ้นปรับตัวเพิ่มขึ้น 1.40 บาท หรือเพิ่มขึ้น 21.88% ซึ่งราคาหุ้นที่ปรับตัวเพิ่มขึ้นดังกล่าวนั้นเนื่องจากบริษัทมีผลการดำเนินงานเติบโตอย่างแข็งแกร่งจากยอดปล่อยสินเชื่อที่ขยายตัวเพิ่มขึ้นอย่างมีนัยสำคัญ
อันดับ 4 บริษัท สตาร์ ซานิทารีแวร์ จำกัด (มหาชน) หรือ STAR โดยวันที่ 31 ก.ค. 58 ราคาหุ้นอยู่ที่ 6.15 บาท ขณะที่วันที่ 31 ส.ค. 58 ราคาหุ้นอยู่ที่ 7.45 บาท ราคาหุ้นปรับตัวเพิ่มขึ้น 1.30 บาท หรือเพิ่มขึ้น 21.14% ซึ่งราคาหุ้นที่ปรับตัวขึ้นอาจเป็นการเก็งกำไรของนักลงทุน
อันดับ 5 บริษัท มัลติแบกซ์ จำกัด (มหาชน) หรือ MBAX โดยวันที่ 31 ก.ค. 58 ราคาหุ้นอยู่ที่ 4.40 บาท ขณะที่วันที่ 31 ส.ค. 58 ราคาหุ้นอยู่ที่ 5.20 บาท ราคาหุ้นปรับตัวเพิ่มขึ้น 0.80 บาท หรือเพิ่มขึ้น 18.18% ซึ่งราคาหุ้นที่ปรับตัวเพิ่มขึ้นดังกล่าวนั้นเนื่องจากบริษัทมีผลการดำเนินงานเติบโตอย่างแข็งแกร่ง
อันดับ 6 บริษัท เชอร์วู้ด เคมิคอล จำกัด (มหาชน) หรือ SWC โดยวันที่ 31 ก.ค. 58 ราคาหุ้นอยู่ที่ 7.40 บาท ขณะที่วันที่ 31 ส.ค. 58 ราคาหุ้นอยู่ที่ 8.50 บาท ราคาหุ้นปรับตัวเพิ่มขึ้น 1.10 บาท หรือเพิ่มขึ้น 14.86%ซึ่งราคาหุ้นที่ปรับตัวเพิ่มขึ้นดังกล่าวนั้นเนื่องจากบริษัทมีผลการดำเนินงานเติบโตอย่างแข็งแกร่ง
อันดับ 7 บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน) หรือ FOCUS โดยวันที่ 31 ก.ค. 58 ราคาหุ้นอยู่ที่ 2.74 บาท ขณะที่วันที่ 31 ส.ค. 58 ราคาหุ้นอยู่ที่ 3.14 บาท ราคาหุ้นปรับตัวเพิ่มขึ้น 0.40 บาท หรือเพิ่มขึ้น 14.60% ซึ่งราคาหุ้นปรับตัวขึ้นอาจเป็นเพียงการเก็งกำไรของนักลงทุน
อันดับ 8 บริษัท สาลี่อุตสาหกรรม จำกัด (มหาชน) หรือ SALEE โดยวันที่ 31 ก.ค. 58 ราคาหุ้นอยู่ที่ 1.03 บาท ขณะที่วันที่ 31 ส.ค. 58 ราคาหุ้นอยู่ที่ 1.18 บาท ราคาหุ้นปรับตัวเพิ่มขึ้น 0.15 บาท หรือเพิ่มขึ้น 14.56% ซึ่งจากเหตุการณ์ที่ราคาหุ้นปรับตัวขึ้น อาจเป็นการเข้าเก็งกำไรของนักลงทุนรายใหญ่บางกลุ่ม เพราะหากย้อนกลับไปดูความเคลื่อนไหวในช่วงที่ผ่านมาก็ปรับตัวขึ้นระยะสั้นๆ
อันดับ 9 บริษัท เอ็น.ดี.รับเบอร์ จำกัด (มหาชน) หรือ NDR โดยวันที่ 31 ก.ค. 58 ราคาหุ้นอยู่ที่ 3.80 บาท ขณะที่วันที่ 31 ส.ค. 58 ราคาหุ้นอยู่ที่ 4.22 บาท ราคาหุ้นปรับตัวเพิ่มขึ้น 0.42 บาท หรือเพิ่มขึ้น 11.05% เป็นการปรับตัวขึ้นวันเดียวจอด หลังราคาหุ้นอยู่นิ่งๆ มายาวนาน อาจเป็นการเก็งกำไรในการอ้าแขนรับพันธมิตรทั้งในและต่างประเทศ หวังช่วยผลักดันให้ธุรกิจโตแบบก้าวกระโดด-สร้างผลตอบแทนที่ดีกับผู้ถือหุ้นในอนาคต
อันดับ 10 บริษัท แอร์โรว์ ซินดิเคท จำกัด (มหาชน) หรือ ARROW โดยวันที่ 31 ก.ค. 58 ราคาหุ้นอยู่ที่ 12.70 บาท ขณะที่วันที่ 31 ส.ค. 58 ราคาหุ้นอยู่ที่ 14 บาท ราคาหุ้นปรับตัวเพิ่มขึ้น 1.30 บาท หรือเพิ่มขึ้น 10.24% ซึ่งราคาหุ้นที่ปรับตัวเพิ่มขึ้นกล่าวนั้นเนื่องจากบริษัทมีผลการดำเนินงานเติบโตอย่างแข็งแกร่ง เนื่องจากบริษัทประสบความสำเร็จในการนำเสนอผลิตภัณฑ์ให้กับโครงการต่างๆ มากขึ้น มีส่วนแบ่งทางการตลาดมากขึ้น ส่งผลให้บริษัทมียอดขายเพิ่มสูงขึ้นอย่างมีนัยสำคัญ อีกทั้งคาดว่ากำไรสุทธิปีนี้ทำสถิติสูงสุดใหม่ต่อเนื่อง
 
อย่างไรก็ดี หากนักลงทุนที่ชื่นชอบหุ้น mai ควรระมัดระวังหากจะเข้าไปเก็งกำไร เพราะบางตัวสภาพคล่องต่ำและจะมาเป็นรอบๆ ต้องรู้จักพฤติกรรมหุ้นตัวนั้น แล้วจะเล่นกำไรได้อย่างสบายใจ!!
…
 
24 บริษัทในตลาดเอ็ม เอ ไอ ราคาหุ้นปรับตัวขึ้นในเดือนสิงหาคม 2558